ilsp/mcqa_greek_asep huggingface dataset:
Ερώτηση: Τι είναι ο «δημοσιονομικός πολλαπλασιαστής»;
α. Ο λόγος μεταξύ της μεταβολής του ΑΕΠ και της μεταβολής των δημόσιων δαπανών ή φόρων
β. Ο λόγος μεταξύ της αύξησης του δημόσιου χρέους και των δημόσιων εσόδων
γ. Το ποσοστό αύξησης των εσόδων από φόρους όταν αυξάνονται οι φορολογικοί συντελεστές
δ. Η μέτρηση της επίδρασης των δημόσιων δαπανών στην ανισότητα των εισοδημάτων
Σωστή απάντηση: α. Ο λόγος μεταξύ της μεταβολής του ΑΕΠ και της μεταβολής των δημόσιων δαπανών ή φόρων
Ερώτηση: Ποιο από τα παρακάτω μπορεί να είναι αποτέλεσμα μιας «φορολογικής πολιτικής που βασίζεται στην καμπύλη Laffer»;
α. Η αύξηση των φορολογικών συντελεστών αυξάνει τα δημόσια έσοδα απεριόριστα
β. Η υπερβολική αύξηση των φορολογικών συντελεστών μπορεί να μειώσει τα δημόσια έσοδα
γ. Η μείωση των φόρων οδηγεί σε άμεση εξάλειψη του δημόσιου ελλείμματος
δ. Η αύξηση της φορολογίας μειώνει πάντα την οικονομική δραστηριότητα
Σωστή απάντηση: β. Η υπερβολική αύξηση των φορολογικών συντελεστών μπορεί να μειώσει τα δημόσια έσοδα
Ερώτηση: Πώς μπορεί να ελεγχθεί ο πληθωρισμός;
α. Με τη μείωση της φορολογίας
β. Με την αύξηση της προσφοράς χρήματος
γ. Με τη μείωση των επιτοκίων
δ. Με συσταλτική νομισματική πολιτική
Σωστή απάντηση: δ. Με συσταλτική νομισματική πολιτική
Ερώτηση: Ποιο από τα παρακάτω μέτρα θεωρείτε ότι αποτελεί μέτρο περιοριστικής οικονομικής πολιτικής;
α. Αύξηση των δημοσίων δαπανών για αγαθά και υπηρεσίες
β. Αύξηση των ρευστών διαθεσίμων στις Τράπεζες
γ. Μείωση των φόρων
δ. Κανένα από τα λοιπά μέτρα
Σωστή απάντηση: β. Αύξηση των ρευστών διαθεσίμων στις Τράπεζες
Ερώτηση: Έστω ότι η Κεντρική Τράπεζα έχει καθορίσει το ποσοστό των ρευστών διαθεσίμων στο 20%, τότε οι εμπορικές τράπεζες έχουν δυνατότητα για κάθε 100 ευρώ που καταθέτουν οι πελάτες τους, να δανείσουν:
α. Έως 20 ευρώ
β. Τουλάχιστον 20 ευρώ
γ. Έως 80 ευρώ
δ. Τουλάχιστον 80 ευρώ
Σωστή απάντηση: γ. Έως 80 ευρώ
Ερώτηση: Όταν ο προϋπολογισμός εμφανίζει έλλειμμα και το κράτος πληρώνει τόκους για δάνεια που έχει λάβει τότε:
α. Το πρωτογενές έλλειμμα είναι ίσο του ελλείματος του προϋπολογισμού
β. Το πρωτογενές έλλειμμα είναι μικρότερο του ελλείματος του προϋπολογισμού
γ. Το πρωτογενές έλλειμμα είναι μεγαλύτερο του ελλείματος του προϋπολογισμού
δ. Δεν υπάρχει απάντηση, διότι επιδρούν και άλλοι παράγοντες που επηρεάζουν το πρωτογενές έλλειμμα
Σωστή απάντηση: β. Το πρωτογενές έλλειμμα είναι μικρότερο του ελλείματος του προϋπολογισμού
Ερώτηση: Ποιος από τους πιο κάτω είναι ο έμμεσος φόρος;
α. Ένας φόρος που πληρώνεται απευθείας από τα νοικοκυριά και τις επιχειρήσεις στο κράτος
β. Ένας φόρος που ενσωματώνεται στην τιμή αγαθών και υπηρεσιών
γ. Ένας φόρος που εφαρμόζεται μόνο στα κέρδη των επιχειρήσεων
δ. Ένας φόρος που αφορά μόνο την ιδιοκτησία ακινήτων
Σωστή απάντηση: β. Ένας φόρος που ενσωματώνεται στην τιμή αγαθών και υπηρεσιών
Ερώτηση: Ποιο από τα παρακάτω παραδείγματα είναι δημόσια δαπάνη;
α. Η αγορά μετοχών
β. Η καταβολή μισθών στους/στις δημοσίους υπαλλήλους
γ. Η εξαγωγή προϊόντων από τη χώρα
δ. Η δημιουργία ανταγωνισμού μεταξύ ιδιωτικών επιχειρήσεων
Σωστή απάντηση: β. Η καταβολή μισθών στους/στις δημοσίους υπαλλήλους
Ερώτηση: Ποια από τις παρακάτω δαπάνες θεωρείται «αναπτυξιακή δημόσια δαπάνη»;
α. Οι δαπάνες για συντάξεις και επιδόματα
β. Οι δαπάνες για την κατασκευή υποδομών, όπως δρόμοι και σχολεία
γ. Οι δαπάνες για την αγορά στρατιωτικού εξοπλισμού
δ. Οι δαπάνες για την εξυπηρέτηση του δημόσιου χρέους
Σωστή απάντηση: β. Οι δαπάνες για την κατασκευή υποδομών, όπως δρόμοι και σχολεία
Ερώτηση: Ποια από τις παρακάτω καταστάσεις περιγράφει τη λεγόμενη «φορολογική παγίδα»;
α. Όταν η αύξηση των φόρων αυξάνει τα δημόσια έσοδα με σταθερό ρυθμό
β. Όταν οι υψηλοί φορολογικοί συντελεστές μειώνουν τα κίνητρα για εργασία ή επένδυση
γ. Όταν οι φορολογούμενοι προσπαθούν να αποφύγουν τη φορολογία μεταφέροντας την περιουσία τους στο εξωτερικό
δ. Όταν η φορολογική πολιτική προκαλεί αύξηση των κοινωνικών δαπανών
Σωστή απάντηση: β. Όταν οι υψηλοί φορολογικοί συντελεστές μειώνουν τα κίνητρα για εργασία ή επένδυση
Ερώτηση: Τι περιλαμβάνει το έλλειμμα τρεχουσών συναλλαγών;
α. Τις εξαγωγές αγαθών και υπηρεσιών
β. Τις εισαγωγές αγαθών και υπηρεσιών
γ. Την καθαρή διαφορά εξαγωγών και εισαγωγών αγαθών, υπηρεσιών, εισοδημάτων και μεταβιβάσεων
δ. Τις κρατικές δαπάνες
Σωστή απάντηση: γ. Την καθαρή διαφορά εξαγωγών και εισαγωγών αγαθών, υπηρεσιών, εισοδημάτων και μεταβιβάσεων
Ερώτηση: Ποιο από τα παρακάτω μπορεί να προκαλέσει αύξηση του δημόσιου χρέους;
α. Η μείωση των δημοσίων δαπανών
β. Η αύξηση των φορολογικών εσόδων
γ. Η μείωση των κρατικών εσόδων σε συνδυασμό με αυξημένες δαπάνες
δ. Η μείωση των εισαγωγών
Σωστή απάντηση: γ. Η μείωση των κρατικών εσόδων σε συνδυασμό με αυξημένες δαπάνες
Ερώτηση: Ποιος από τους παρακάτω θεωρείται τρόπος μείωσης του δημόσιου χρέους;
α. Η αύξηση των κρατικών δαπανών
β. Η αύξηση των φορολογικών εσόδων
γ. Η αύξηση του δανεισμού
δ. Η μείωση των εξαγωγών
Σωστή απάντηση: β. Η αύξηση των φορολογικών εσόδων
Ερώτηση: Ποιος είναι ένας συνηθισμένος δείκτης μέτρησης της εισοδηματικής ανισότητας;
α. Ο δείκτης ανεργίας
β. Ο συντελεστής Gini
γ. Ο πληθωρισμός
δ. Το Ακαθάριστο Εγχώριο Προϊόν (ΑΕΠ)
Σωστή απάντηση: β. Ο συντελεστής Gini
Ερώτηση: Τι είναι οι δημοσιονομικοί κανόνες;
α. Κανονισμοί για τη ρύθμιση της νομισματικής πολιτικής
β. Κατευθυντήριες γραμμές για τη διαχείριση του δημόσιου χρέους και του ελλείμματος
γ. Νόμοι που ορίζουν τον ανώτατο φόρο εισοδήματος
δ. Κανονισμοί που αφορούν μόνο τις ιδιωτικές επιχειρήσεις
Σωστή απάντηση: β. Κατευθυντήριες γραμμές για τη διαχείριση του δημόσιου χρέους και του ελλείμματος
Ερώτηση: Ποιο από τα παρακάτω είναι παράδειγμα δημοσιονομικού κανόνα;
α. Η θέσπιση ανώτατου ορίου για το δημόσιο έλλειμμα ως ποσοστό του ΑΕΠ
β. Η ελεύθερη διάθεση πόρων για επενδύσεις
γ. Η κατάργηση της φορολόγησης εισοδημάτων
δ. Η αύξηση των στρατιωτικών δαπανών
Σωστή απάντηση: α. Η θέσπιση ανώτατου ορίου για το δημόσιο έλλειμμα ως ποσοστό του ΑΕΠ
Ερώτηση: Ποιο από τα παρακάτω είναι πιθανό μειονέκτημα των δημοσιονομικών κανόνων;
α. Η αποφυγή των υπερβολικών δαπανών
β. Η ενίσχυση της αξιοπιστίας της χώρας στις αγορές
γ. Ο περιορισμός της δημοσιονομικής ευελιξίας σε περιόδους κρίσης
δ. Η μείωση του χρέους
Σωστή απάντηση: γ. Ο περιορισμός της δημοσιονομικής ευελιξίας σε περιόδους κρίσης
Ερώτηση: Ποιο από τα παρακάτω είναι αποτέλεσμα μιας οικονομίας που λειτουργεί κάτω από το δυνητικό προϊόν της;
α. Υψηλή ανεργία και υπό-χρησιμοποίηση πόρων.
β. Αύξηση του πληθωρισμού και υπερθέρμανση της οικονομίας
γ. Σταθερότητα στις τιμές και μηδενική ανεργία.
δ. Αύξηση της παραγωγής πέρα από το δυνητικό προϊόν
Σωστή απάντηση: α. Υψηλή ανεργία και υπό-χρησιμοποίηση πόρων.
Ερώτηση: Τα δημόσια αγαθά ορίζονται ως:
α. Τα αγαθά τα οποία ανταγωνίζονται άλλα υποκατάστατα αυτών
β. Τα αγαθά τα οποία αποκλείουν κάποιον ή κάποια από τη χρήση τους
γ. Τα αγαθά τα οποία ούτε αποκλείουν κάποιον ή κάποια, ούτε είναι ανταγωνιστικά στη χρήση τους
δ. Τα αγαθά ανελαστικής ζήτησης
Σωστή απάντηση: γ. Τα αγαθά τα οποία ούτε αποκλείουν κάποιον ή κάποια, ούτε είναι ανταγωνιστικά στη χρήση τους
Ερώτηση: Τι είναι το Ελάχιστο Εγγυημένο Εισόδημα;
α. Εναλλακτικός όρος για το κατώφλι της φτώχειας
β. Η Ελάχιστη Εθνική Σύνταξη
γ. Ο ορισμός του κατώτατου μισθού
δ. Προνοιακό πρόγραμμα για την καταπολέμηση της φτώχειας
Σωστή απάντηση: δ. Προνοιακό πρόγραμμα για την καταπολέμηση της φτώχειας
Ερώτηση: Οι «συναλλαγές ανοικτής αγοράς» αφορούν:
α. Την αγορά και πώληση αγαθών
β. Τις συνθήκες τέλειου ανταγωνισμού
γ. Την αγορά και πώληση τίτλων από και προς τον τραπεζικό τομέα από την Κεντρική Τράπεζα
δ. Την ελευθερία συναλλαγών ανάμεσα στους καταναλωτές και τις επιχειρήσεις
Σωστή απάντηση: γ. Την αγορά και πώληση τίτλων από και προς τον τραπεζικό τομέα από την Κεντρική Τράπεζα
Ερώτηση: Για τις χώρες Α, Β, Γ και Δ υπολογίστηκε ο συντελεστής Gini για το προσωπικό εισόδημα ως ακολούθως: Χώρα Α: 0,38 Χώρα Β: 0,45 Χώρα Γ: 0,42 Χώρα Δ: 0,40 Σε ποια από τέσσερις χώρες αντιστοιχεί μεγαλύτερη οικονομική ανισότητα;
α. Στη χώρα Α
β. Στη χώρα Β
γ. Στη χώρα Γ
δ. Στη χώρα Δ
Σωστή απάντηση: β. Στη χώρα Β
Ερώτηση: Δύο αγαθά Α και Β είναι μεταξύ τους υποκατάστατα όταν:
α. Όταν η τιμή του Α αυξάνεται, η ζήτηση για το αγαθό Β μειώνεται
β. Όταν η τιμή του Α αυξάνεται, η ζήτηση για το αγαθό Β αυξάνεται
γ. Όταν η τιμή του Α αυξάνεται, η ζήτηση για το αγαθό Β δεν μεταβάλλεται
δ. Καμία από τις λοιπές απαντήσεις
Σωστή απάντηση: β. Όταν η τιμή του Α αυξάνεται, η ζήτηση για το αγαθό Β αυξάνεται
Ερώτηση: Διαπιστώστε ποια από τις παρακάτω προτάσεις είναι αληθής:
α. Η ποσόστωση στις εισαγωγές είναι η αξία των εισαγομένων ως ποσοστό της αξίας των εξαγομένων προϊόντων
β. Η ποσόστωση στις εισαγωγές σχετίζεται με την ποσότητα ενός αγαθού που μπορεί να παραχθεί στην εγχώρια αγορά με εισροή εισαγόμενων προϊόντων
γ. Η ποσόστωση στις εισαγωγές είναι ένα όριο στην ποσότητα ενός αγαθού που μπορεί να παραχθεί στο εξωτερικό και να πωληθεί στην εγχώρια αγορά
δ. Καμία από τις λοιπές προτάσεις
Σωστή απάντηση: γ. Η ποσόστωση στις εισαγωγές είναι ένα όριο στην ποσότητα ενός αγαθού που μπορεί να παραχθεί στο εξωτερικό και να πωληθεί στην εγχώρια αγορά
Ερώτηση: Η Ανάλυση S.W.Ο.Τ. (Strenghts - Weaknesses - Opportunities – Threats) εκπονείται κατά τη διάρκεια:
α. Του προγραμματισμού
β. Της οργάνωσης
γ. Του συντονισμού
δ. Του ελέγχου
Σωστή απάντηση: α. Του προγραμματισμού
Ερώτηση: Η ποσοτική έκφραση των σκοπών-στόχων ενός οργανισμού είναι χαρακτηριστικό της λειτουργίας:
α. Της ηγεσίας
β. Του προγραμματισμού
γ. Του ελέγχου
δ. Του προϋπολογισμού
Σωστή απάντηση: δ. Του προϋπολογισμού
Ερώτηση: Το οργανόγραμμα αποτελεί βασικό συστατικό στοιχείο:
α. Της ηγεσίας
β. Του προγραμματισμού
γ. Της επικοινωνίας
δ. Της οργάνωσης
Σωστή απάντηση: δ. Της οργάνωσης
Ερώτηση: Επιτυχημένος/η Προϊστάμενος/η είναι αυτός/ή που:
α. Παραμένει ψύχραιμος/η υπό συνθήκες πίεσης
β. Αφιερώνει χρόνο για να μάθουν οι υφιστάμενοί του/της
γ. Προγραμματίζει και αναπληροφορείται
δ. Όλες οι λοιπές απαντήσεις
Σωστή απάντηση: δ. Όλες οι λοιπές απαντήσεις
Ερώτηση: Όταν ένα διοικητικό στέλεχος εξουσιοδοτεί, η ευθύνη για την εκπλήρωση του καθήκοντος:
α. Μεταβιβάζεται στον/στην υφιστάμενο/η
β. Μοιράζεται μεταξύ υφισταμένων και Προϊσταμένου/ης
γ. Παραμένει στο στέλεχος (Προϊστάμενο/η)
δ. Απαλλάσσει πλήρως τον/την Προϊστάμενο/η
Σωστή απάντηση: γ. Παραμένει στο στέλεχος (Προϊστάμενο/η)
Ερώτηση: Ποιο από τα παρακάτω αποτελεί σύνηθες σφάλμα κατά τη διάρκεια της λήψης αποφάσεων:
α. Η άμεση ικανοποίηση
β. Η επιλεκτική αντίληψη
γ. Η ιδιοτέλεια
δ. Όλες οι λοιπές απαντήσεις
Σωστή απάντηση: δ. Όλες οι λοιπές απαντήσεις
Ερώτηση: Οι οργανισμοί που ΔΕΝ αλλάζουν για να προσαρμοστούν στις αλλαγές του περιβάλλοντος:
α. Δεν αντιμετωπίζουν πρόβλημα
β. Δεν επιβιώνουν
γ. Ονομάζονται παραδοσιακοί
δ. Αντιμετωπίζονται με καχυποψία
Σωστή απάντηση: β. Δεν επιβιώνουν
Ερώτηση: Αναφέρονται συγκεκριμένα βήματα τα οποία πρέπει να ακολουθήσουν τα στελέχη, ώστε οι εργαζόμενοι/ες να αποδεχθούν ευκολότερα τις αλλαγές. Ένα από αυτά είναι:
α. Η δημιουργία ομάδων εργαζομένων που θα πείσουν τους/τις συναδέλφους/ίσσες τους για την αναγκαιότητα των αλλαγών
β. Η πίεση από την πολιτική ηγεσία
γ. Οι οικονομικές κρίσεις
δ. Η άμεση λήψη αποφάσεων
Σωστή απάντηση: α. Η δημιουργία ομάδων εργαζομένων που θα πείσουν τους/τις συναδέλφους/ίσσες τους για την αναγκαιότητα των αλλαγών
Ερώτηση: Με τη φράση «εμπόδια αντίληψης για την επίτευξη της Ολικής Ποιότητας», μεταξύ των άλλων νοείται ένα από τα κατωτέρω:
α. Η αδυναμία θεώρησης του προβλήματος από όλες τις πλευρές του
β. Το αίσθημα, η ενόραση, η ποιοτική κρίση και η ευχαρίστηση ως στοιχεία αρνητικά
γ. Η έλλειψη συνεργασίας και εμπιστοσύνης μεταξύ συναδέλφων
δ. Ο φόβος χαρακτηρισμού των ιδεών από τους άλλους
Σωστή απάντηση: α. Η αδυναμία θεώρησης του προβλήματος από όλες τις πλευρές του
Ερώτηση: Πρωταρχική και αναγκαία προϋπόθεση για την αναδιάρθρωση του Δημόσιου Τομέα είναι:
α. Η μετακίνηση του ανθρώπινου δυναμικού
β. Η μείωση του ανθρώπινου δυναμικού
γ. Η μεταφορά των διοικητικών εφαρμογών στο Διαδίκτυο
δ. Η κατάργηση δημοσίων υπηρεσιών και οργανισμών
Σωστή απάντηση: γ. Η μεταφορά των διοικητικών εφαρμογών στο Διαδίκτυο
Ερώτηση: Η ανάπτυξη εργαζομένων (employees' development) αναφέρεται στην:
α. Αξιολόγηση των εκπαιδευτικών προγραμμάτων και στην αποτελεσματικότητα την οποία αποκτούν οι εργαζόμενοι/ες, ώστε να επιτελέσουν την εργασία τους, αφού έχει προηγηθεί εκπαίδευση
β. Αξιολόγηση της απόδοσης των εργαζομένων η οποία πραγματοποιείται πριν την εκπαίδευση και επαναξιολογείται κατόπιν αυτής
γ. Αξιολόγηση της εκπαίδευσης μέσω της σύγκρισης των αποτελεσμάτων πριν και κατόπιν της εκπαίδευσης μαζί με άλλα άτομα
δ. Εκπαίδευση που εστιάζει στην ανάπτυξη δεξιοτήτων των εργαζομένων οι οποίες είναι πολύτιμες για τον οργανισμό
Σωστή απάντηση: δ. Εκπαίδευση που εστιάζει στην ανάπτυξη δεξιοτήτων των εργαζομένων οι οποίες είναι πολύτιμες για τον οργανισμό
Ερώτηση: Ποιος παράγοντας ΔΕΝ αποτελεί κύριο κριτήριο για τον προγραμματισμό ανθρώπινου δυναμικού του δημοσίου τομέα;
α. Οι εκθέσεις αξιολόγησης των υπηρετούντων υπαλλήλων
β. Οι δημογραφικές τάσεις και η συνταξιοδότηση του προσωπικού
γ. Οι τεχνολογικές εξελίξεις και η αυτοματοποίηση των διαδικασιών
δ. Οι οργανωτικές αλλαγές και οι νέες αρμοδιότητες των φορέων
Σωστή απάντηση: α. Οι εκθέσεις αξιολόγησης των υπηρετούντων υπαλλήλων
Ερώτηση: Η θητεία ενός/μίας Συμβούλου του Ανώτατου Συμβουλίου Επιλογής Προσωπικού (Α.Σ.Ε.Π.) είναι:
α. Εξαετής με δυνατότητα ανανέωσης
β. Εξαετής χωρίς δυνατότητα ανανέωσης
γ. Πενταετής χωρίς δυνατότητα ανανέωσης
δ. Πενταετής με δυνατότητα ανανέωσης
Σωστή απάντηση: β. Εξαετής χωρίς δυνατότητα ανανέωσης
Ερώτηση: Ποια από τις ακόλουθες λειτουργίες αποτελεί πρωταρχική αποστολή του Ανώτατου Συμβουλίου Επιλογής Προσωπικού (Α.Σ.Ε.Π.);
α. Η διάθεση των απαραίτητων κονδυλίων και η κατανομή τους στους φορείς για την κάλυψη των δαπανών των προσλήψεων
β. Η θεσμική διασφάλιση της διαφάνειας, της αντικειμενικότητας και της αξιοκρατίας κατά την επιλογή του προσωπικού
γ. Η παροχή εξειδικευμένων προγραμμάτων κατάρτισης στους/στις νεοεισερχόμενους/ες υπαλλήλους και η περιοδική αξιολόγηση της απόδοσης του ήδη υπηρετούντος προσωπικού
δ. Η διαμόρφωση του πλαισίου των αποδοχών και των παροχών των δημοσίων υπαλλήλων, συμπεριλαμβανομένων των μισθολογικών βαθμίδων και των επιδομάτων
Σωστή απάντηση: β. Η θεσμική διασφάλιση της διαφάνειας, της αντικειμενικότητας και της αξιοκρατίας κατά την επιλογή του προσωπικού
Ερώτηση: Από τον έλεγχο του Ανώτατου Συμβουλίου Επιλογής Προσωπικού (Α.Σ.Ε.Π.) εξαιρούνται οι προσλήψεις:
α. Προσωπικού με σχέσης εργασίας ιδιωτικού δικαίου αορίστου χρόνου σε Νομικά Πρόσωπα Ιδιωτικού Δικαίου (Ν.Π.Ι.Δ.) που ανήκουν στον ευρύτερο δημόσιο τομέα
β. Μετακλητών υπαλλήλων και νομικών συμβούλων σε Υπουργεία
γ. Εκπαιδευτικών στην πρωτοβάθμια και δευτεροβάθμια εκπαίδευση
δ. Τακτικού προσωπικού σε Υπουργεία και άλλες δημόσιες υπηρεσίες
Σωστή απάντηση: β. Μετακλητών υπαλλήλων και νομικών συμβούλων σε Υπουργεία
Ερώτηση: Σύμφωνα με τον ν. 4765/2021, η προκήρυξη πλήρωσης θέσεων με πανελλήνιο γραπτό διαγωνισμό:
α. Δημοσιεύεται μόνο στον διαδικτυακό τόπο του Ανώτατου Συμβουλίου Επιλογής Προσωπικού (Α.Σ.Ε.Π.)
β. Δημοσιεύεται στο Τεύχος Προκηρύξεων Α.Σ.Ε.Π. της Εφημερίδας της Κυβερνήσεως
γ. Αποστέλλεται σε όλους τους/τις υποψήφιους/ες που έχουν δηλώσει συμμετοχή σε προηγούμενους διαγωνισμούς
δ. Αναρτάται σε εμφανές σημείο σε όλες τις δημόσιες υπηρεσίες
Σωστή απάντηση: β. Δημοσιεύεται στο Τεύχος Προκηρύξεων Α.Σ.Ε.Π. της Εφημερίδας της Κυβερνήσεως
Ερώτηση: Η προκήρυξη του Ανώτατου Συμβουλίου Επιλογής Προσωπικού (Α.Σ.Ε.Π.) για την πλήρωση θέσεων σε υπηρεσίες του δημοσίου τομέα ΔΕΝ περιλαμβάνει:
α. Τον τρόπο πλήρωσης των θέσεων
β. Τον αριθμό των προς πλήρωση θέσεων κατά κατηγορίες, κλάδους ή ειδικότητες
γ. Την περιγραφή του αντικειμένου των προκηρυσσόμενων θέσεων
δ. Τον τρόπο προσφυγής στα διοικητικά δικαστήρια σε περίπτωση αποκλεισμού
Σωστή απάντηση: δ. Τον τρόπο προσφυγής στα διοικητικά δικαστήρια σε περίπτωση αποκλεισμού
Ερώτηση: Σύμφωνα με τον ν. 4440/2016, ποια από τις παρακάτω ΔΕΝ αποτελεί γενική προϋπόθεση για τη μετάταξη των δημοσίων υπαλλήλων;
α. Η ύπαρξη κενής οργανικής θέσης
β. Η ύπαρξη πλεονάζοντος προσωπικού στον φορέα προέλευσης
γ. Η συμπλήρωση διετίας από προηγούμενη μετάταξη
δ. Η κατοχή των απαιτούμενων προσόντων για τη θέση στον φορέα υποδοχής
Σωστή απάντηση: β. Η ύπαρξη πλεονάζοντος προσωπικού στον φορέα προέλευσης
Ερώτηση: Η συμμετοχή δημοσίων υπαλλήλων σε διαδικασίες κινητικότητας (μετατάξεις και αποσπάσεις) έχει χαρακτήρα:
α. Υποχρεωτικό
β. Υποχρεωτικό υπό την προϋπόθεση ότι ο φορέας επιθυμεί τη μετακίνηση του/της δημοσίου/ας υπαλλήλου
γ. Εθελοντικό
δ. Υποχρεωτικό μόνο για όσους/ες υπαλλήλους έχουν ολοκληρώσει τη δοκιμαστική περίοδο
Σωστή απάντηση: γ. Εθελοντικό
Ερώτηση: Σύμφωνα με τον ν. 4440/2016, στο πλαίσιο του Ενιαίου Συστήματος Κινητικότητας (Ε.Σ.Κ.), οι μετατασσόμενοι/ες υπάλληλοι:
α. Διατηρούν το ίδιο ασφαλιστικό και συνταξιοδοτικό καθεστώς καθώς και την τυχόν προσωπική διαφορά στις αποδοχές τους
β. Υποχρεούνται σε δοκιμαστική υπηρεσία έξι (6) μηνών στον φορέα υποδοχής, ανεξάρτητα από την προϋπηρεσία τους
γ. Μπορούν να μεταταχθούν σε οποιαδήποτε θέση ίδιου κλάδου του φορέα υποδοχής, ανεξάρτητα από τη συνάφεια των νέων καθηκόντων με την προηγούμενη θέση
δ. Χάνουν το δικαίωμα συμμετοχής σε προκηρύξεις για θέσεις ευθύνης για τα επόμενα τρία (3) έτη από την ημερομηνία της μετάταξής τους
Σωστή απάντηση: α. Διατηρούν το ίδιο ασφαλιστικό και συνταξιοδοτικό καθεστώς καθώς και την τυχόν προσωπική διαφορά στις αποδοχές τους
Ερώτηση: Το Ενιαίο Σύστημα Κινητικότητας (Ε.Σ.Κ.) στη δημόσια διοίκηση έχει καθιερωθεί για:
α. Το μόνιμο προσωπικό και τις/τους υπαλλήλους με σχέση εργασίας ιδιωτικού δικαίου αορίστου χρόνου
β. Όλες τις κατηγορίες δημόσιων υπαλλήλων
γ. Τις/τους μόνιμες/ους διοικητικές/ούς υπαλλήλους μόνο
δ. Τις/τους μόνιμες/ους πολιτικές/ούς διοικητικές/ούς υπαλλήλους και τις/τους υπαλλήλους με σχέση εργασίας ιδιωτικού δικαίου τόσο αορίστου όσο και ορισμένου χρόνου
Σωστή απάντηση: α. Tο μόνιμο προσωπικό και τις/τους υπαλλήλους με σχέση εργασίας ιδιωτικού δικαίου αορίστου χρόνου
Ερώτηση: Το γενικό περίγραμμα θέσης εργασίας περιγράφει:
α. Τον εξειδικευμένο κατάλογο καθηκόντων τα οποία καλείται να εκτελέσει ένας/μία δημόσιος/α υπάλληλος
β. Τις γνώσεις, τις δεξιότητες, τα προσόντα και την εμπειρία που απαιτούνται για την άσκηση ενός επαγγέλματος, καθώς και τα κύρια καθήκοντα που προκύπτουν από την αποστολή του
γ. Τον τόπο παροχής υπηρεσίας του/της δημοσίου/ας υπαλλήλου
δ. Πληροφορίες σχετικές με τη συγκεκριμένη θέση εργασίας που κατέχει όπως για παράδειγμα η προϊσταμένη αρχή
Σωστή απάντηση: β. Τις γνώσεις, τις δεξιότητες, τα προσόντα και την εμπειρία που απαιτούνται για την άσκηση ενός επαγγέλματος, καθώς και τα κύρια καθήκοντα που προκύπτουν από την αποστολή του
Ερώτηση: Ποια από τις παρακάτω δεξιότητες ΔΕΝ συμπεριλαμβάνεται στο Ενιαίο Πλαίσιο Δεξιοτήτων της δημόσιας διοίκησης σύμφωνα με τον ν. 4940/2022;
α. Προσανατολισμός στον πολίτη
β. Προσανατολισμός στο αποτέλεσμα
γ. Ηγετικότητα
δ. Καινοτομία
Σωστή απάντηση: δ. Καινοτομία
Ερώτηση: Η «Ευελιξία και ανθεκτικότητα του/της υπαλλήλου στις αλλαγές» σε ποια δεξιότητα του Ενιαίου Πλαισίου Δεξιοτήτων συμπεριλαμβάνεται;
α. Προσανατολισμός στο αποτέλεσμα
β. Ομαδικότητα
γ. Προσαρμοστικότητα
δ. Ηγετικότητα
Σωστή απάντηση: γ. Προσαρμοστικότητα
Ερώτηση: Ποια από τις παρακάτω προτάσεις ΔΕΝ συμπεριλαμβάνεται στη δεξιότητα «Επίλυση προβλημάτων και δημιουργικότητα», σύμφωνα με το Ενιαίο Πλαίσιο Δεξιοτήτων;
α. Η εφαρμογή της διαδικασίας μάθησης και της διάθεσης για προσωπική και επαγγελματική ανάπτυξη για τη βελτίωση της απόδοσης σε ατομικό και ομαδικό επίπεδο, σε νέες καταστάσεις στην εργασία
β. Η αυξημένη ικανότητα αναγνώρισης και επίλυσης των ζητημάτων, που προκύπτουν στην εργασία
γ. Η προσπάθεια προσέγγισης με πρωτότυπο και καινοτόμο τρόπο των εργασιών και δραστηριοτήτων, για τις οποίες δεν υπάρχει έτοιμη ή προκαθορισμένη λύση
δ. Η ικανότητα ανάπτυξης και εφαρμογής πρωτότυπων και νέων ιδεών, καθώς και καινοτόμων λύσεων, οι οποίες μπορεί να βελτιώσουν την υπάρχουσα κατάσταση ή να επιλύσουν το πρόβλημα
Σωστή απάντηση: α. Η εφαρμογή της διαδικασίας μάθησης και της διάθεσης για προσωπική και επαγγελματική ανάπτυξη για τη βελτίωση της απόδοσης σε ατομικό και ομαδικό επίπεδο, σε νέες καταστάσεις στην εργασία
Ερώτηση: Η διαδικασία αξιολόγησης Προϊσταμένων πραγματοποιείται:
α. Κατά τη διάρκεια του επόμενου έτους σε τρία (3) διαδοχικά στάδια με υποχρεωτικό χαρακτήρα για τον/την αξιολογητή/τρια και τον/την αξιολογούμενο/η
β. Κατά τη διάρκεια του έτους αναφοράς σε δύο (2) στάδια με υποχρεωτικό χαρακτήρα για τον/την αξιολογητή/τρια και τον/την αξιολογούμενο/η
γ. Κατά τη διάρκεια του επόμενου έτους σε δύο (2) διαδοχικά στάδια με υποχρεωτικό χαρακτήρα για τον/την αξιολογητή/τρια και τον/την αξιολογούμενο/η
δ. Κατά τη διάρκεια του έτους αναφοράς σε τρία (3) διαδοχικά στάδια με υποχρεωτικό χαρακτήρα για τον/την αξιολογητή/τρια και τον/την αξιολογούμενο/η
Σωστή απάντηση: δ. Κατά τη διάρκεια του έτους αναφοράς σε τρία (3) διαδοχικά στάδια με υποχρεωτικό χαρακτήρα για τον/την αξιολογητή/τρια και τον/την αξιολογούμενο/η
Ερώτηση: Σύμφωνα με τον ν. 4940/2022 ποια είναι η μεγαλύτερη χρονική διάρκεια της περιόδου αξιολόγησης των δημοσίων υπαλλήλων;
α. Έξι (6) μήνες
β. Ένα (1) έτος
γ. Δύο (2) έτη
δ. Εξαρτάται από την κρίση του/της Προϊσταμένου/ης
Σωστή απάντηση: β. Ένα (1) έτος
Ερώτηση: Σύμφωνα με τον ν. 4940/2022, ποιος/α ορίζεται ως αξιολογητής/τρια των υπαλλήλων σε γραφείο μέλους της Κυβέρνησης;
α. Ο/Η Υπηρεσιακός/η Γραμματέας του Υπουργείου
β. Ο/Η Διευθυντής/τρια του οικείου Γραφείου, εφόσον έχει οριστεί
γ. Ο/Η Προϊστάμενος/η της υπηρεσίας από την οποία αποσπάστηκαν
δ. Το μέλος της Κυβέρνησης
Σωστή απάντηση: β. Ο/Η Διευθυντής/τρια του οικείου Γραφείου, εφόσον έχει οριστεί
Ερώτηση: Το Σχέδιο Ανάπτυξης του ν. 4940/2022 αφορά:
α. Τους/τις υπαλλήλους και τους/τις Προϊσταμένους/ες όλων των ιεραρχικών επιπέδων
β. Τους/τις υπαλλήλους που δεν έχουν θέση ευθύνης
γ. Τους/τις υπαλλήλους και τους/τις Προϊσταμένους/ες Τμήματος
δ. Τους/τις υπαλλήλους και τους/τις Προϊσταμένους/ες Τμήματος και Διεύθυνσης
Σωστή απάντηση: α. Τους/τις υπαλλήλους και τους/τις Προϊσταμένους/ες όλων των ιεραρχικών επιπέδων
Ερώτηση: Σύμφωνα με τον ν. 4940/2022, σε ποια περίπτωση ο/η αξιολογητής/τρια ΔΕΝ συντάσσει Σχέδιο Ανάπτυξης για τον/την αξιολογούμενο/η υπάλληλο;
α. Όταν ο/η υπάλληλος έχει συμπληρώσει περισσότερα από τριάντα (30) έτη υπηρεσίας
β. Όταν το επίπεδο δεξιοτήτων του/της υπαλλήλου καθιστά εξαιρετικά δυσχερή την ανάληψη βελτιωτικών και αναπτυξιακών πρωτοβουλιών
γ. Όταν ο/η υπάλληλος δεν συμμετέπει σε τουλάχιστον δύο (2) προγραμματισμένες συναντήσεις αξιολόγησης μέσα στο έτος
δ. Όταν ο/η υπάλληλος το ζητήσει εγγράφως για προσωπικούς λόγους
Σωστή απάντηση: β. Όταν το επίπεδο δεξιοτήτων του/της υπαλλήλου καθιστά εξαιρετικά δυσχερή την ανάληψη βελτιωτικών και αναπτυξιακών πρωτοβουλιών
Ερώτηση: Η Επιτροπή Εποπτείας Αξιολόγησης δημοσίων υπαλλήλων ΔΕΝ είναι αρμόδια για:
α. Την εξέταση των ενστάσεων των αξιολογούμενων
β. Τον έλεγχο και την έγκριση των εκθέσεων αξιολόγησης υπαλλήλων υψηλής απόδοσης
γ. Την εξέταση των εισηγήσεων των καθ΄ ύλην αρμόδιων μονάδων της Γενικής Γραμματείας Ανθρώπινου Δυναμικού Δημοσίου Τομέα
δ. Τον καθορισμό του Σχεδίου Ανάπτυξης των υπό αξιολόγηση υπαλλήλων
Σωστή απάντηση: δ. Τον καθορισμό του Σχεδίου Ανάπτυξης των υπό αξιολόγηση υπαλλήλων
Ερώτηση: Σύμφωνα με τον ν. 4940/2022, αρμοδιότητα του/της Συμβούλου Ανάπτυξης Ανθρώπινου Δυναμικού ΔΕΝ αποτελεί:
α. Η παροχή συμβουλών και υποστήριξης στους/στις υπαλλήλους για την ανάπτυξη των δεξιοτήτων τους
β. Η συμμετοχή στη διαδικασία αξιολόγησης των υπαλλήλων ως αξιολογητής/τρια
γ. Η υποστήριξη της αρμόδιας μονάδας ανθρώπινου δυναμικού για την εφαρμογή του συστήματος αξιολόγησης
δ. Η συλλογή στοιχείων για θέματα ανθρώπινου δυναμικού που σχετίζονται με το σύστημα αξιολόγησης
Σωστή απάντηση: β. Η συμμετοχή στη διαδικασία αξιολόγησης των υπαλλήλων ως αξιολογητής/τρια
Ερώτηση: Ποιος/α ορίζεται αρμόδιος/α για τον συντονισμό των Συμβούλων Ανάπτυξης Ανθρώπινου Δυναμικού;
α. Η Γενική Γραμματεία Ανθρώπινου Δυναμικού Δημόσιου Τομέα
β. Ο/Η Υπουργός Εσωτερικών
γ. Το Ανώτατο Συμβούλιο Επιλογής Προσωπικού (Α.Σ.Ε.Π.)
δ. Το Εθνικό Κέντρο Δημόσιας Διοίκησης και Αυτοδιοίκησης (Ε.Κ.Δ.Δ.Α.)
Σωστή απάντηση: α. Η Γενική Γραμματεία Ανθρώπινου Δυναμικού Δημοσίου Τομέα